Ministarstvo prosvete, nauke i tehnološkog razvoja objavilo je preliminarnu rang listu kandidata za stipendije namenjene studentima koji se obrazuju za obavljanje nedostajućih zanimanja od naročitog značaja.

Stipendija se odnosi na školsku 2019/2020. godinu.

**Rok za prigovore na Preliminarnu rang listu je 13. februar 2020. godine,** a žalbe se šalju Ministarstvu prosvete, nauke i tehnološkog razvoja preporučenom poštom ili neposedno preko pisarnice.

**Adresa za slanje prigovora je:** Ministarstvo provete, nauke i tehnološkog razvoja – Grupa za učeničke i studentske kredite i stipendije, sa napomenom – “Konkurs za dodelu studentskih stipendija studentima visokoškolskih ustanova u Republici Srbiji koji se obrazuju za obavljanje nedostajućih zanimanja od naročitog značaja za školsku 2019/20. godinu”, Nemanjina 22-26, 11000 Beograd.

Nakon isteka roka namenjenog za prigovore, Ministarstvo prosvete, nauke i tehnološkog razvoja će utvrditi konačnu rang listu o dodeli stipendija za studente visokoškolskih ustanova u Republici Srbiji koji se obrazuju za obavljanje nedostajućih zanimanja od naročitog značaja.